"Little Fish" panèn pangalembana saking sagung pamirsa ugi juru kritik filem. Roten Tomatos maringi katrangan bilih 89% pamirsa remen dhumateng filem punika, jumbuh kaliyan pratélanipun 27 juru kritik. Metacritic nglaporaken, filem punika nampi biji ngancik angka 77 saking 100, dhedhasar pratélanipun 9 juru kritik, mratandhani bilih filem punika estu dipunremeni. Para juru kritik kathahipun sami remen kaliyan skénario lan kaprigelanipun para juru paraga kados ngendikanipun Owen Gleiberman saking kalawarta "Entertainment Weekly".